Vladimīrs Pahmans
Vladimīrs Pahmans (čehu: Vladimír Pachman, dzimis 1918. gada 16. aprīlī, miris 1984. gada 8. augustā) bija čehu šaha problēmists, lielmeistars (1975) un starptautiskais tiesnesis (1956) šaha kompozīcijā. Pēc profesijas Pahmans bija pedagogs un šaha žurnālists. No 1952. līdz 1953. un no 1958. līdz 1965. gadam Pahmans bija šaha žurnāla Československý Šach šaha kompozīcijas nodaļas redaktors. Bijis arī vairāku šaha grāmatu un rakstu par šaha kompozīciju autors.